《玉京谣·雪后独游江亭》
清代·夏孙桐

薄醉风欹帽，岁晚登临，霁景销空翳。认取高寒，苍烟林外时起。

敛怨蛾、一面西峰，甚却懒、今朝梳洗。无人际。朱阑绕遍，閒成孤倚。

年时拥鼻来吟，冷暖曾谙，是软红情味。过眼莺花，残僧多事还记。

指望中、无限楼台，又剩粉、夕阳痕渍。黄昏未。沙路倦寻归骑。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。